
KRETINGOS RAJONO SAVIVALDYBĖS ADMINISTRACIJA
188715222, Savanorių g. 29A, Kretinga

KRETINGOS RAJONO SAVIVALDYBĖS IŽDO 2026 M. BIRŽELIO 30 D. FINANSINIŲ ATASKAITŲ RINKINIO SUTRUMPINTAS AIŠKINAMASIS RAŠTAS

2026-08-    Nr. F6- 

I. BENDROJI DALIS

Kretingos rajono savivaldybės (toliau – Savivaldybė) iždas yra juridinio asmens teisių neturintis išteklių fondas, kurio veikla kaupti, valdyti ir naudoti savivaldybės išteklius. Savivaldybės iždo steigėjas ir kontroliuojantis subjektas yra Savivaldybės administracija. Savivaldybės administracija yra biudžetinė įstaiga, turinti juridinio asmens teises, įregistruota 1998 m. kovo 16 d., įstaigos kodas 188715222, registravimo pažymėjimo Nr. 040624, buveinės adresas - Savanorių g. 29a, Kretinga.
Savivaldybės iždas yra išteklių fondas, kuris pagal Lietuvos Respublikos viešojo sektoriaus atskaitomybės įstatymą yra atskiras viešojo sektoriaus subjektas, kodas VSAKI sistemoje – M26I. Pagrindinė veikla - Lietuvos Respublikos savivaldybių veikla.
Savivaldybės iždo finansiniai metai sutampa su kalendoriniais metais
Savivaldybės iždas kontroliuojamų, asocijuotų subjektų ir filialų neturi.

II. APSKAITOS POLITIKA

Tarpinių finansinių ataskaitų rinkinys parengtas vadovaujantis Savivaldybės iždo apskaitos politika, Lietuvos Respublikos finansinės apskaitos įstatymu, Lietuvos Respublikos viešojo sektoriaus atskaitomybės įstatymu ir kitais teisės aktais.
Savivaldybės iždo finansinių ataskaitų rinkinys sudarytas eurais ir centais ir atitinka šiuo metu galiojančius Viešojo sektoriaus apskaitos ir finansinės atskaitomybės standartus (VSAFAS).

III. AIŠKINAMOJO RAŠTO PASTABOS

Per ataskaitinį laikotarpį keitėsi Savivaldybės iždo neapibrėžtieji įsipareigojimai.
Savivaldybės taryba 2022-10-27 sprendimu Nr. T2-263 „Dėl garantijos suteikimo UAB „Kretingos vandenys“ ilgalaikei paskolai gauti“ suteikė garantiją UAB „Kretingos vandenys“ ilgalaikei paskolai projekto „Gyvenamųjų būstų prijungimas prie esamos centralizuotos nuotekų tvarkymo sistemos Kretingos aglomeracijoje“ įgyvendinimui. Pagal UAB „Kretingos vandenys“ pateiktą pažymą nuo paskolos gavimo iki 2026 metų antro ketvirčio pabaigos įmonė grąžino 60 213,96 Eur, paskolos likutis 2026 m. birželio 30 d. sudarė 15 219,04 Eur.
Savivaldybės taryba 2023-08-03 sprendimu Nr. T2-232 „Dėl garantijos suteikimo UAB „Kretingos vandenys“ suteikė dar vieną garantiją ilgalaikei paskolai apyvartinių lėšų trūkumui padengti. Pagal UAB „Kretingos vandenys“ pateiktą pažymą nuo paskolos gavimo iki 2026 metų antro ketvirčio pabaigos įmonė grąžino 150 000,06 Eur, paskolos likutis 2026 m. birželio 30 d. sudarė 199 999,94 Eur.
Bendra paskolų, kurioms suteikta Savivaldybės garantija, suma ataskaitinio laikotarpio pabaigoje sudarė 215 218,98 Eur ir palyginus su suma 2026 metų pradžioje, sumažėjo 48 228,48 Eur.
Per ataskaitinį laikotarpį kitų reikšmingų aplinkybių, kurios paveikė ar galėtų paveikti iždo veiklą ir finansinių ataskaitų straipsnius, nebuvo.

